Eile teatati politseile, et Lääne-Virumaal Viru-Nigula vallas tungiti sisse Kalikülas asuvasse tallu ning rünnati 55-aastast meest.
Toast rööviti rahakott koos dokumentidega, sülearvuti ja mobiiltelefon. Talu kõrvalhoonest varastati jalgratas.
Kannatanu toimetati esmaabi andmiseks haiglasse.
Politsei selgitab sündmuse täpsemaid asjaolusid. Kahtlustatavatena peeti kinni kolm isikut, 27- aastane ja kaks 25-aastast meest.
Samuti teatati eile, et Kohtla-Järvel asuva ettevõtte tsehhis kukkus töökohustusi täitva 30-aastase mehe jalale murtud töömaterjal.
Kiirabi toimetas mehe haiglasse.
Politsei alustas asjaolude täpsemaks selgitamiseks kriminaalmenetluse Karistusseadustiku paragrahvi järgi, mis käsitleb töötervishoiu- ja tööohutusnõuete eiramist, kui sellega on ettevaatamatusest tekitatud inimesele raske tervisekahjustus või põhjustatud inimese surm.